A LA DOUS!!!
30 / 01 Poste nan BELNEGES, Bote DEYO, Swen Po
Mwen se yon moun ki renmen pran swen tèt mwen anpil. Se sa fè mwen toujou ap chèche ti resèt natirèl pou fè po mwen bèl, klere klere. Malchans pou mwen, e menm jan ak anpil nan nou, gen yon peryòd nan mwa a, depi li rive, po mwen gen tandans vinn pi frajil. Saw tande a, li konn swa vinn sèch kou po leza, osinon se wè mwen wè kèk grenn bouton leve nan fontèn mwen, sou machwè m osinon nan manton m. M lwen de sa yo rele bèl po, po fen an.
Mwen te deside jwenn solisyon a pwoblèm sa a. Mwen te toujou vle pou po m vin pi bèl, pi idrate, pi fen, pi eklatan. Se konsa mwen te vin kòmanse ap fè rechèch pa isit pa lòt bò sou diferan engredyan fi itilize a travè lemond pou pran swen po yo, espesyalman po figi.
Nan brase entènèt la lòt jou, mwen vin ap dekouvri tout benefis ki gen nan lèt nou bwè a. Si w wè sa, chaje solisyon wi, kite m pataje ak ou… Kontinye li →
BEL TI SOUSI (2e pati)!
23 / 01 Poste nan Astis Makiyaj, BELNEGES, Bote DEYO
Lè mwen te kòmanse fenk fè ti jenn fi, pa t gen moun ki te pi fò pase m nan fè maryaj koulè do zye. Anvan mwen sòti nan kay la, manman’m te konn fon ti kou dèy nan figi’m e li te toujou raple’m pou ‘m ranje sousi anvan’m sòti.
BLAN PASE SA, NANPWEN!
16 / 01 Poste nan BELNEGES, Bote DEYO, Pwodui Bote Natirèl
Tankou anpil timoun ki grandi Ayiti, lè mwen te piti mwen te renmen manje zanmann anpil. Tout plezi a sete mache ranmase grenn zanmann sou lakou a, manje chè-a epi kase grenn zanmann nan pou retire nannan-an ladann (map rakonte nou sa la-a, se pa de nostalji ki pa anvayi m).
Mwen pa bezwen di nou kòman rad mwen te konn tache; san konte kout woch dwèt mwen te konn ap pran nan kase grenn zanmann sa yo. Men sa potko anyen devan eta zanmann sa yo te konn kite dan mwen ; yo te plen ti tach tou jon. E nou met kwè mwen, si se pat pou manman m, jounen jodi a mwen pa t ap renmen mete dan mwen deyò konsa.
Jodi-a mwen ta renmen pataje avèk ou kèk ti astis madanm nan te konn mete deyo pou li rann dan mwen pwop, bèl, blan kou lanèj… Kontinye li →
TI JES YO DAMOU!!!
9 / 01 Poste nan BELNEGES, Bote DEYO, Swen Cheve Natirèl
Mwa Desanm ki sot pase la a, fè ekzakteman 6 mwa depi m te koupe cheve m byen kout. Sete 6 mwa kè kal tèlman m tap pawoze ak sa yo rele pran swen cheve a. Pa paske sa te konn anwiye m lè m te gen cheve non. Se pito sousi m pat genyen pou m fè beny krèm regilyèman, mare tèt mwen lanwit ak achte pwodui.
Eben m pa konn sa k pase m, mwen vin anvi retounen nan menm ti woutin sa a ankò. Mwen deside kite cheve m, pou m plis presi cheve devan tèt mwen yo pouse ankò. M konnen sa pral difisil paske mwen ak sizo tounen 2 bon zanmi depi kèk tan. Menm konnen ak ti jès m pral pataje ak ou la yo, sa pap pran m anpil tan pou m wè rezilta m bezwen an.
Si w wè sa, ti jès yo byen senp. Kit cheve w ta kout menm jan ak pa m yo osnon ou gentan kite faz cheve kout la, m panse w ap jwenn yon bagay k ap itil ou kanmenm.
Kite m pataje ak ou, ti jès m konte fè pou m ede cheve m yo pouse… Kontinye li →